CELEX: 32012D0788
Language: fi
Date: 2012-12-12 00:00:00
Title: 2012/788/EU: Komission täytäntöönpanopäätös, annettu 12 päivänä joulukuuta 2012 , Euroopan unionin rahoitusosuudesta vuonna 2012 viiden jäsenvaltion (Irlanti, Espanja, Ranska, Malta ja Portugali) kansalliselle ohjelmalle kalatalousalan tietojen keruuta, hallintaa ja käyttöä varten (tiedoksiannettu numerolla C(2012) 9187)

18.12.2012   
            
            
               FI
            
            
               Euroopan unionin virallinen lehti
            
            
               L 348/20
            
         KOMISSION TÄYTÄNTÖÖNPANOPÄÄTÖS,
   annettu 12 päivänä joulukuuta 2012,
   Euroopan unionin rahoitusosuudesta vuonna 2012 viiden jäsenvaltion (Irlanti, Espanja, Ranska, Malta ja Portugali) kansalliselle ohjelmalle kalatalousalan tietojen keruuta, hallintaa ja käyttöä varten
   (tiedoksiannettu numerolla C(2012) 9187)
   (Ainoastaan englannin-, espanjan-, maltan-, portugalin- ja ranskankieliset tekstit ovat todistusvoimaisia)
   (2012/788/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä 22 päivänä toukokuuta 2006 annetun neuvoston asetuksen (EY) N:o 861/2006 (1) ja erityisesti sen 24 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 861/2006 säädetään edellytyksistä, joilla jäsenvaltiot voivat saada Euroopan unionin rahoitusosuuden menoihin, jotka ovat aiheutuneet tietojen keruuta ja hallintaa koskevista kansallisista ohjelmista.
            
         
               (2)
            
            
               Ohjelmat on laadittava kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta 25 päivänä helmikuuta 2008 annetun neuvoston asetuksen (EY) N:o 199/2008 (2) ja kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta annetun neuvoston asetuksen (EY) N:o 199/2008 soveltamista koskevista yksityiskohtaisista säännöistä 14 päivänä heinäkuuta 2008 annetun komission asetuksen (EY) N:o 665/2008 (3) mukaisesti.
            
         
               (3)
            
            
               Belgia, Bulgaria, Tanska, Saksa, Viro, Irlanti, Kreikka, Espanja, Ranska, Italia, Kypros, Latvia, Liettua, Malta, Alankomaat, Puola, Portugali, Romania, Slovenia, Suomi, Ruotsi ja Yhdistynyt kuningaskunta esittivät vuosien 2011–2013 kansalliset ohjelmat kalatalousalan tietojen keruuta, hallintaa ja käyttöä varten asetuksen (EY) N:o 199/2008 4 artiklan 4 ja 5 kohdan mukaisesti. Nämä ohjelmat hyväksyttiin vuonna 2011 asetuksen (EY) N:o 199/2008 6 artiklan 3 kohdan mukaisesti.
            
         
               (4)
            
            
               Belgia, Bulgaria, Tanska, Viro, Kreikka, Italia, Kypros, Latvia, Romania, Slovenia ja Suomi eivät ole muuttaneet vuosien 2011–2013 kansallisia ohjelmiaan vuoden 2012 osalta. Kreikkaa lukuun ottamatta komissio päätti näiden jäsenvaltioiden kansallisten ohjelmien rahoitusosuudesta vuodeksi 2012 komission täytäntöönpanopäätöksessä 2012/276/EU (4).
            
         
               (5)
            
            
               Saksa, Irlanti, Espanja, Ranska, Liettua, Malta, Alankomaat, Puola, Portugali, Ruotsi ja Yhdistynyt kuningaskunta esittivät muutoksia vuoden 2012 kansallisiin ohjelmiinsa asetuksen (EY) N:o 199/2008 5 artiklan 2 kohdan mukaisesti. Komissio hyväksyi Saksan, Liettuan, Alankomaiden, Puolan, Ruotsin ja Yhdistyneen kuningaskunnan esittämät muutokset vuonna 2012 asetuksen (EY) N:o 199/2008 6 artiklan 3 kohdan mukaisesti. Kreikkaa lukuun ottamatta komissio päätti näiden jäsenvaltioiden kansallisten ohjelmien rahoitusosuudesta vuodeksi 2012 komission täytäntöönpanopäätöksessä 2012/654/EU (5).
            
         
               (6)
            
            
               Irlanti, Espanja, Ranska, Malta ja Portugali ovat myös esittäneet vuoden 2012 vuotuiset talousarvioennusteensa neuvoston asetuksen (EY) N:o 861/2006 täytäntöönpanoa koskevista yksityiskohtaisista säännöistä kalastusta koskevien perustietojen keruusta ja hallinnasta jäsenvaltioille aiheutuvien menojen osalta 3 päivänä marraskuuta 2008 annetun komission asetuksen (EY) N:o 1078/2008 (6) 2 artiklan 2 kohdan mukaisesti. Komissio on arvioinut jäsenvaltioiden vuotuiset talousarvioennusteet asetuksen (EY) N:o 1078/2008 4 artiklan mukaisesti ottamalla huomioon kansallisiin ohjelmiin hyväksytyt muutokset asetuksen (EY) N:o 199/2008 6 artiklan 3 kohdan mukaisesti.
            
         
               (7)
            
            
               Asetuksen (EY) N:o 1078/2008 5 artiklassa säädetään, että komissio hyväksyy vuotuisen talousarvioennusteen ja päättää unionin kullekin kansalliselle ohjelmalle myöntämästä vuotuisesta rahoitusosuudesta asetuksen (EY) N:o 861/2006 24 artiklassa säädettyä menettelyä noudattaen ja asetuksen (EY) N:o 1078/2008 4 artiklassa tarkoitetun vuotuisten talousarvioennusteiden arvioinnin tulosten perusteella.
            
         
               (8)
            
            
               Asetuksen (EY) N:o 861/2006 24 artiklan 3 kohdan b alakohdassa säädetään, että rahoitusosuuden määrä vahvistetaan komission päätöksellä. Mainitun asetuksen 16 artiklassa säädetään, että perustietojen keruuseen liittyvien unionin rahoitustoimenpiteiden osalta rahoituksen määrä voi olla enintään 50 prosenttia kalatalousalan tietojen keruu-, hallinnointi- ja käyttöohjelman toteuttamisesta jäsenvaltioille aiheutuneista kustannuksista.
            
         
               (9)
            
            
               Tämä päätös on Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (7) 75 artiklan 2 kohdassa tarkoitettu rahoituspäätös.
            
         
               (10)
            
            
               Tässä päätöksessä säädetyt toimenpiteet ovat kalastus- ja vesiviljelyalan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Kullekin jäsenvaltiolle vuodeksi 2012 kalatalousalan tietojen keruuta, hallintaa ja käyttöä varten myönnettävän unionin rahoitusosuuden enimmäismäärät ja unionin rahoituksen määrä vahvistetaan liitteessä.
   2 artikla
   Tämä päätös on osoitettu Irlannille, Ranskan tasavallalle, Espanjan kuningaskunnalle, Maltan tasavallalle ja Portugalin tasavallalle.
   
      Tehty Brysselissä 12 päivänä joulukuuta 2012.
      
         
            Komission puolesta
         
         Maria DAMANAKI
         
            Komission jäsen
         
      
   
   
      (1)  EUVL L 160, 14.6.2006, s. 1.
   
      (2)  EUVL L 60, 5.3.2008, s. 1.
   
      (3)  EUVL L 186, 15.7.2008, s. 3.
   
      (4)  EUVL L 134, 24.5.2012, s. 27.
   
      (5)  EUVL L 293, 23.10.2012, s. 34.
   
      (6)  EUVL L 295, 4.11.2008, s. 24.
   
      (7)  EYVL L 248, 16.9.2002, s. 1.
   
      LIITE
      
         KANSALLISET OHJELMAT 2011–2013
      
      
         TUKIKELPOISET MENOT JA UNIONIN RAHOITUKSEN ENIMMÄISMÄÄRÄ VUONNA 2012
      
      
                  (euroa)
               
            
                  Jäsenvaltio
               
               
                  Tukikelpoiset menot
               
               
                  Unionin rahoitusosuuden enimmäismäärä
                  (rahoituksen määrä 50 %)
               
            
                  Irlanti
               
               
                  5 771 583
               
               
                  2 885 791
               
            
                  Ranska
               
               
                  14 898 076
               
               
                  7 449 038
               
            
                  Espanja
               
               
                  15 661 034
               
               
                  7 830 517
               
            
                  Malta
               
               
                  658 560
               
               
                  329 280
               
            
                  Portugali
               
               
                  3 411 870
               
               
                  1 705 935
               
            
                  Yhteensä
               
               
                  40 401 123
               
               
                  20 200 561